**З А П О В Е Д**

 **Относно:** Създаване на по – добра организация в търговската дейност на територията на СО – район „Връбница“ по време на празника „Спасовден“ на 25.05.2023г.

Във връзка със създаване на по – добра организация в търговската дейност на територията на СО - район „Връбница” по време на празника „Спасовден“, на основание чл.46, ал.1, т.11 и т. 12 от Закона за местното самоуправление и местната администрация, чл.27 от Наредбата за реда и условията за извършване на търговска дейност на територията на Столична община и Заповед № СОА23-ВК08-826/23.03.2023г. на Кмета на Столична община.

**Н А Р Е Ж Д А М:**

1. Да се извършва търговия на открито на 25.05.2023г. по време на празника „Спасовден“ на следните места:
* **с. Мрамор – площада**
1. ул. „Васил Левски“
2. ул. „Св. Св. Кирил и Методий“
3. пред сградата на кметството

 2. На определените по т.1 места, да се спазват изискванията за безопасност на движението, опазване на чистотата и обществения ред.

 3. За определените допълнително места да се издават временни разрешителни за ползване на място за извършване на търговия на открито, върху терен общинска собственост с точно определената стокова специализация и срокът, за който се издават. За същите да се заплаща такса по чл.30, т.3 от Наредбата за определяне и администриране на местни такси и цени на услуги, предоставяни от Столична община.

 4. Срок за подаване на заявления за ползване на място за извършване на търговия на открито, върху терен общинска собственост да се приемат до 16.00 часа на 16.05.2023г. включително в сградата на район „Връбница“ в деловодството.

Копие от заповедта да се връчи на Началника на 09 РУ на МВР за сведение, на началник отдел „ПОКТДС“ за изпълнение и на директора на дирекция „Икономика и търговска дейност“ на СО.

Контрол по изпълнение на заповедта възлагам на Евгений Аврамов началник отдел „ПОКТДС“ на СО район „Връбница”.

